ERW กำไร Q2/60 น่าประทับใจ แนะซื้ออัพเป้าใหม่เป็น 6.5 บาท
ERW กำไร Q2/60 น่าประทับใจ แนะซื้ออัพเป้าใหม่เป็น 6.5 บ.
15 ส.ค. 2560

บล.ฟินันเซีย ไซรัส ระบุในบทวิเคราะห์วันนี้(15ส.ค.) ว่า บริษัท ดิ เอราวัณ กรุ๊ป จำกัด (มหาชน) หรือ ERW แนะนำซื้อราคาเป้าหมาย 6.50 บาท/หุ้น ERW ประกาศกำไรปกติ ไตรมาส2/60 ที่ 57 ลบ. -72.3% Q-Q แต่โตก้าวกระโดดจาก 1 ลบ.ในไตรมาส2/60 ซึ่งสูงกว่าเราและตลาดคาด รายได้เติบโตอย่างแข็งแกร่ง 8.8% เทียบช่วงเดียวกันของปีก่อนใกล้เคียงคาด โดย Rev Par เติบโตแข็งแกร่งในทุกระดับโรงแรม (รวม ex. Hop Inn +6% เทียบช่วงเดียวกันของปีก่อน, Hop Inn +15% เทียบช่วงเดียวกันของปีก่อน) แต่ปัจจัยที่ทำให้กำไรดีกว่าคาดเกิดจาก Gross Margin ที่ขยายตัวอย่างมีนัยยะจาก 51% ในไตรมาส2/60 เป็น 54.2% ในไตรมาสนี้
กำไรปกติครึ่งแรกปีนี้ คิดเป็น 64% ของประมาณการกำไรทั้งปี เราจึงปรับเพิ่มประมาณการกำไรปกติขึ้น 20% เป็น 500 ลบ. +44.6% เทียบช่วงเดียวกันของปีก่อนโดยแนวโน้มผลการดำเนินงานช่วงครึ่งหลังปีนี้ คาดว่ายังโตแข็งแกร่งต่อเนื่องตามทิศทางจำนวนนักท่องเที่ยว ขณะที่ผลกระทบจากน้ำท่วมภาคอีสานเชื่อว่าส่งผลกระทบจำกัดเนื่องจากมีเพียง Hop Inn ที่สกลนครที่ถูกน้ำท่วมและมีการทำประกันภัยทรัพย์สินและธุรกิจหยุดชะงักคุ้มครอง ขณะที่ปี 2018 คาดว่ากำไรปกติจะโตต่อเนื่องอีก 10.2% เทียบช่วงเดียวกันของปีก่อนเป็น 551 ลบ.
เราปรับเพิ่มราคาเหมาะสมปี 2017 ของ ERW จาก 6 บาทเป็น 6.50 บาท (DCF WACC 7.1% Terminal Growth 4%) มี Upside จากราคาปัจจุบัน 22.6% เรายังคงคำแนะนำ “ซื้อ” และเลือกเป็น Top Pick ของกลุ่มเนื่องจากได้ประโยชน์สูงสุดจากการมีธุรกิจโรงแรมเพียงอย่างเดียว และไม่ถูกถ่วงจากธุรกิจอาหารที่ชะลอตัวตามการบริโภคเหมือนคู่แข่ง